title: 2007/868/CE: Decizia Consiliului din 20 decembrie 2007 de punere în aplicare a articolului 2 alineatul (3) din Regulamentul (CE) nr. 2580/2001 privind măsurile restrictive specifice îndreptate împotriva anumitor persoane și entități în vederea combaterii terorismului și de abrogare a Deciziei 2007/445/CE

text:
               22.12.2007

               RO

               Jurnalul Oficial al Uniunii Europene

               L 340/100

      DECIZIA CONSILIULUI

   din 20 decembrie 2007
   de punere în aplicare a articolului 2 alineatul (3) din Regulamentul (CE) nr. 2580/2001 privind măsurile restrictive specifice îndreptate împotriva anumitor persoane și entități în vederea combaterii terorismului și de abrogare a Deciziei 2007/445/CE
   (2007/868/CE)
   CONSILIUL UNIUNII EUROPENE,
   având în vedere Regulamentul (CE) nr. 2580/2001 al Consiliului din 27 decembrie 2001 privind măsurile restrictive specifice îndreptate împotriva anumitor persoane și entități în vederea combaterii terorismului (1), în special articolul 2 alineatul (3),
   întrucât:

               (1)

               La 28 iunie 2007, Consiliul a adoptat Decizia 2007/445/CE de punere în aplicare a articolului 2 alineatul (3) din Regulamentul (CE) nr. 2580/2001 privind măsurile restrictive specifice îndreptate împotriva anumitor persoane și entități în vederea combaterii terorismului (2), prin care se stabilește, de asemenea, o listă actualizată a persoanelor și entităților cărora li se aplică regulamentul respectiv.

               (2)

               Consiliul a furnizat tuturor persoanelor, grupurilor și entităților, pentru care acest lucru a fost posibil, o expunere a motivelor prin care se motivează includerea acestora pe lista conținută în Decizia 2007/445/CE.

               (3)

               Prin intermediul unui anunț publicat în Jurnalul Oficial al Uniuni Europene la 29 iunie 2007 (3), Consiliul a informat persoanele, grupurile și entitățile incluse în lista conținută în Decizia 2007/445/CE despre faptul că a decis menținerea lor în lista respectivă. De asemenea, Consiliul a informat persoanele, grupurile și entitățile vizate că aveau posibilitatea de a solicita prezentarea de către Consiliu a motivelor care au determinat includerea lor în listă (în cazul în care acestea nu le fuseseră deja aduse la cunoștință).

               (4)

               Consiliul a reexaminat integral lista persoanelor, grupurilor și entităților cărora li se aplică Regulamentul (CE) nr. 2580/2001, în conformitate cu obligația ce îi revine în acest sens în temeiul articolului 2 alineatul (3) din regulamentul respectiv. În acest sens, au fost luate în considerare observațiile care au fost transmise Consiliului de către persoanele vizate.

               (5)

               În urma acestei reexaminări, Consiliul a concluzionat că persoanele, grupurile și entitățile enumerate în anexa la prezenta decizie au fost implicate în acte de terorism în înțelesul articolului 1 alineatele (2) și (3) din Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (4), că o decizie cu privire la acestea a fost adoptată de către o autoritate competentă în înțelesul articolului 1 alineatul (4) din respectiva poziție comună și că acestea ar trebui să facă în continuare obiectul măsurilor restrictive specifice prevăzute în Regulamentul (CE) nr. 2580/2001.

               (6)

               Lista persoanelor, grupurilor și entităților cărora li se aplică Regulamentul (CE) nr. 2580/2001 ar trebui actualizată în consecință,

         DECIDE:
   Articolul 1
   Lista prevăzută la articolul 2 alineatul (3) din Regulamentul (CE) nr. 2580/2001 se înlocuiește cu lista cuprinsă în anexa la prezenta decizie.
   Articolul 2
   Decizia 2007/445/CE se abrogă.
   Articolul 3
   Prezenta decizie produce efecte de la data publicării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 20 decembrie 2007.

            Pentru Consiliu

            Președintele

         F. NUNES CORREIA

      (1)  JO L 344, 28.12.2001, p. 70. Regulament modificat ultima dată prin Decizia 2007/445/CE (JO L 169, 29.6.2007, p. 58).

      (2)  JO L 169, 29.6.2007, p. 58.

      (3)  JO C 144, 29.6.2007, p. 1.

      (4)  JO L 344, 28.12.2001, p. 93.

      ANEXĂ
      Lista persoanelor, grupurilor și entităților menționate la articolul 1
      1.   PERSOANE FIZICE:

                  1.

                  ABOU, Rabah Naami (cunoscut și sub numele de Naami Hamza; Mihoubi Faycal; Fellah Ahmed; Dafri Rèmi Lahdi), născut pe 1 februarie 1966 la Alger (Algeria) - membru al „al-Takfir” și „al-Hijra”

                  2.

                  ABOUD, Maisi (cunoscut și sub numele de Abderrahmanul Elvețian), născut pe 17 octombrie 1964 la Alger (Algeria) - membru al „al-Takfir”și „al-Hijra”

                  3.

                  AKHNIKH, Ismail (cunoscut și sub numele de SUHAIB; SOHAIB), născut pe 22 octombrie 1982 la Amsterdam (Olanda), pașaport (olandez) cu nr. NB0322935 - membru al „Hofstadgroep”

                  4.

                  AL-MUGHASSIL, Ahmad Ibrahim (cunoscut și sub numele de ABU OMRAN; AL-MUGHASSIL, Ahmed Ibrahim), născut pe 26 iunie 1967 la Qatif-Bab al Shamal (Arabia Saudită); cetățean saudit

                  5.

                  Al-NASSER, Abdelkarim Hussein Mohamed, născut la Al Ihsa (Arabia Saudită); cetățean saudit

                  6.

                  AL YACOUB, Ibrahim Salih Mohammed, născut pe 16 octombrie 1966 la Tarut (Arabia Saudită); cetățean saudit

                  7.

                  AOURAGHE, Zine Labidine (cunoscut și sub numele de Halifi Laarbi MOHAMED; Abed; Abid; Abu ISMAIL), născut pe 18 iulie 1978 la Nador (Maroc), pașaport (spaniol) cu nr. ESPP278036 - membru al „Hofstadgroep”

                  8.

                  ARIOUA, Azzedine, născut pe 20 noiembrie 1960 la Constantine (Algeria) - membru al „al-Takfir” și „al-Hijra”

                  9.

                  ARIOUA, Kamel (cunoscut și sub numele de Lamine Kamel), născut pe 18 august 1969 la Constantine (Algeria) - membru al „al-Takfir” și „al-Hijra”

                  10.

                  ASLI, Mohamed (cunsocut și sub numele de Dahmane Mohamed), născut pe 13 mai 1975 la Ain Taya (Algeria) - membru al„al-Takfir”și „al-Hijra”

                  11.

                  ASLI, Rabah, născut pe 13 mai 1975 la Ain Taya (ALgeria) - membru al „al-Takfir” și „al-Hijra”

                  12.

                  ATWA, Ali (cunoscut și sub numele de BOUSLIM, Ammar Mansour; SALIM, Hassan Rostom), Liban, născut în 1960 în Liban, cetățean libanez

                  13.

                  BOUGHABA, Mohamed Fahmi (cunsocut și sub numele de Mohammed Fahmi BOURABA; Mohammed Fahmi BURADA; Abu MOSAB), născut pe 6 decembrie 1981 la Al Hoceima (Maroc) - membru al „Hofstadgroep”

                  14.

                  BOUYERI, Mohammed (cunoscut și sub numele de Abu ZOBAIR; SOBIAR; Abu ZOUBAIR), născut pe 8 martie 1978 la Amsterdam (Olanda) - membru al „Hofstadgroep”

                  15.

                  DARIB, Nourredine (cunoscut și sub numele de Carreto; Zitoun Mourad), născut pe 1 februarie 1972 în Algeria - membru al „al-Takfir” și „al-Hijra”

                  16.

                  DJABALI, Abderrahmane (cunoscut și sub numele de Touil), născut pe 1 iunie 1970 în Algeria - membru al „al-Takfir” și „al-Hijra”

                  17.

                  EL FATMI, Nouredine (cunoscut și sub numele de Nouriddin EL FATMI; Nouriddine EL FATMI, Noureddine EL FATMI, Abu AL KA'E KA'E; Abu QAE QAE; FOUAD; FZAD; Nabil EL FATMI; Ben MOHAMMED; Ben Mohand BEN LARBI; Ben Driss Muhand IBN LARBI; Abu TAHAR; EGGIE), născut pe 15 august 1982 la Midar (Maroc), pașaport (Maroc) cu nr. N829139 - membru al „Hofstadgroep”

                  18.

                  EL-HOORIE, Ali Saed Bin Ali (cunoscut și sub numele de AL-HOURI, Ali Saed Bin Ali, EL-HOURI, Ali Saed Bin Ali), născut pe 10 iulie 1965 sau 11 iulie 1965 la El Dibabiya (Arabia Saudită), cetățean saudit

                  19.

                  EL MORABIT, Mohamed, născut pe 24 ianuarie 1981 la Al Hoceima (Maroc), pașaport (Maroc) cu nr. K789742 - membru al „Hofstadgroep”

                  20.

                  ETTOUMI, Youssef (cunoscut și sub numele de Youssef TOUMI), născut pe 20 octombrie 1977 la Amsterdam (Olanda), carte de identitate (Olanda) cu nr. LNB4576246 - membru al „Hofstadgroep”

                  21.

                  FAHAS, Sofiane Yacine, născută pe 10 septembrie 1971 la Alger (Algeria) - membră a „al-Takfir” și „al-Hijra”

                  22.

                  HAMDI, Ahmed (cunsocut și sub numele de Abu IBRAHIM), născut pe data de 5 septembrie 1978 la Beni Said (Maroc), pașaport (Maroc) cu nr. K728658 - membru al „Hofstadgroep”

                  23.

                  IZZ-AL-DIN, Hasan (cunoscut și sub numele de GARBAYA, Ahmed, SA-ID, SALWWAN, Samir), născut în anul 1963 în Liban, cetățean libanez

                  24.

                  LASSASSI, Saber (cunoscut și sub numele de Mimiche), născut pe 30 noiembrie 1970 la Constantine (Algeria) - membru al „al-Takfir” și „al-Hijra”

                  25.

                  MOHAMMED, Khalid Shaikh (cunoscut și sub numele de ALI, Salem; BIN KHALID, Fahd Bin Adballah; HENIN, Ashraf Refaat Nabith; WADOOD, Khalid Adbul), născut pe 14 aprilie 1965 sau 1 martie 1964 în Pakistan, pașaport cu nr. 488555

                  26.

                  MOKTARI, Fateh (cunoscut și sub numele de Ferdi Omar), născut pe 26 decembrie 1974 la Hussein Dey (Algeria) - membru al „al-Takfir” și „al-Hijra”

                  27.

                  MUGHNIYAH, Imad Fa'iz (cunoscut și sub numele de MUGHNIYAH, Imad Fayiz), născut pe 7 decembrie 1962 la Tayr Dibba, (Liban), pașaport (Liban) cu nr. 432298 - ofițer superior în serviciul de informații al „HIZBALLAH”

                  28.

                  NOUARA, Farid, născut pe 25 noiembrie 1973 la Alger (Algeria) - membru al „al-Takfir” și „al-Hijra”

                  29.

                  RESSOUS, Hoari (cunsocut și sub numele de Hallasa Farid), născut pe 11 septembrie 1968 la Alger (Algeria) - membru al „al-Takfir” și „al-Hijra”

                  30.

                  SEDKAOUI, Noureddine (cunoscut și sub numele de Nounou), născut pe 23 iunie 1963 la Alger (Algeria) - membru al „al-Takfir” și „al-Hijra”

                  31.

                  SELMANI, Abdelghani (cunoscut și sub numele de Gano), născut pe 14 iunie 1974 la Alger (Algeria) - membru al „al-Takfir” și „al-Hijra”

                  32.

                  ENOUCI, Sofiane, născută pe 15 aprilie 1971 la Hussein Dey (Algeria) - membră a „al-Takfir” și„al-Hijra”

                  33.

                  SISON, Jose Maria (cunoscut și sub numele de Armando Liwanag, Joma), născut pe 8 februarie 1939 la Cabugao (Filipine) - responsabil de „Partidul Comunist din Filipine”, inclusiv „NPA”

                  34.

                  TINGUALI, Mohammed (cunoscut și sub numele de Mouh di Kouba), născut pe 21 aprilie 1964 la Blida (Algeria) - membru al „al-Takfir” și „al-Hijra”

                  35.

                  WALTERS, Jason Theodore James (cunoscut și sub numele de Abdullah; David), născut pe 6 martie 1985 la Amersfoort (Olanda), pașaport (Olanda) cu nr. NE8146378 - membru al „Hofstadgroep”

            2.   GRUPĂRI ȘI ENTITĂȚI

                  1.

                  „Organizația Abu Nidal” – „OAN” cunoscută și sub denumirea de „Consiliul Revoluționar Fatah”, „Brigadele Revoluționare Arabe”, „Septembrie Negru” și „Organizația Revoluționară a Musulmanilor Socialiști”)

                  2.

                  „Brigada Martirilor Al-Aqsa”

                  3.

                  „Al-Aqsa e.V.”

                  4.

                  „Al-Takfir” și „Al-Hijra”

                  5.

                  „Aum Shinrikyo” cunoscută și sub denumirea de „AUM”, „AUM Adevărul Suprem”, a.k.a. „Aleph”)

                  6.

                  „Babbar Khalsa”

                  7.

                  „Partidul Comunist din Filipine”, inclusiv „Noua Armată Populară” – „NPA” Filipine, care are legături cu Sison Jose Maria (cunoscut și sub numele de Armando Liwanag, Joma, persoana responsabilă de „Partidul Comunist din Filipine”, inclusiv de „NPA”)

                  8.

                  „Gama'a al-Islamiyya” cunoscută și sub denumirea de „Al-Gama'a al- Islamiyya”) („Al-Grupul Islamic” – „IG”)

                  9.

                  „İslami Büyük Doğu Akıncılar Cephesi” – „IBDA-C” („Marele Front de Est Islamic al Războinicilor”)

                  10.

                  „Hamas”, inclusiv „Hamas-Izz al-Din al-Qassem”

                  11.

                  „Hizbul Mujahideen” – „HM”

                  12.

                  „Hofstadgroep”

                  13.

                  „Fundația Pământul Sfânt pentru Ajutor și Dezvoltare”

                  14.

                  „Federația Internațională a Tineretului Sikh” – „ISYF”

                  15.

                  „Kahane Chai” („cunoscută și sub denumirea de Kach”)

                  16.

                  „Forța Khalistan Zindabad” – „KZF”

                  17.

                  „Partidul Muncitoresc din Kurdistan” – „PKK”, (cunoscut și sub denumirea de „KADEK”, „KONGRA-GEL”)

                  18.

                  „Tigrii Eliberării din Tamil Eelam” – „LTTE”

                  19.

                  „Mujahedin-e Khalq Organisation” – „MEK” sau „MKO”, cu excluderea „Consiliului Național pentru Rezistență din Iran” – „CNRI” cunoscută și sub denumirea de „cunoscută și sub denumirea de: ” – „ANE” (aripa militantă a „MEK”), „Mujahedinii Poporului din Iran” – „MPI”, „Societatea Studenților Musulmani Iranieni”)

                  20.

                  „Ejercito de Liberacion Nacional” („Armata de Eliberare Națională”)

                  21.

                  „Frontul pentru Eliberarea Palestinei” – „PLF”

                  22.

                  „Jihadul Islamic Palestinian” – „PIJ”

                  23.

                  „Frontul Popular pentru Eliberarea Palestinei” – „PFLP”

                  24.

                  „Frontul Popular pentru Eliberarea Palestinei” – Comandamentul General (cunoscut și sub denumirea de „FPEP – Comandamentul General”)

                  25.

                  „Fuerzas armadas revolucionarias de Colombia” – „FARC” („Forțele Armate Revoluționare din Columbia”)

                  26.

                  „Devrimci Halk Kurtuluș Partisi-Cephesi” – „DHKP/C” (cunoscută și sub denumirea de: „Devrimci Sol” („Stânga Revoluționară”), „Dev Sol”) („Armata/Frontul/Partidul de Eliberare Revoluționară Populară”)

                  27.

                  „Sendero Luminoso” – „CL” („Calea Luminoasă”)

                  28.

                  „Stichting Al Aqsa” cunoscută și sub denumirea de „Stichting Al Aqsa Nederland”, „Al Aqsa Nederland”)

                  29.

                  „Teyrbazen Azadiya Kurdistan” – „TAK” cunoscută și sub denumirea de: „Șoimii Eliberării din Kurdistan”, „Vulturii Eiberării din Kurdistan”)

                  30.

                  „Autodefensas Unidas de Colombia” – „AUC” („Forțele Unite/Grupul de Autoapărare din Colombia”)


title: 2014/576/UE: Decizia Parlamentului European din 3 aprilie 2014 privind închiderea conturilor Centrului European de Prevenire și Control al Bolilor pentru exercițiul financiar 2012

text:
               5.9.2014

               RO

               Jurnalul Oficial al Uniunii Europene

               L 266/200

         DECIZIA PARLAMENTULUI EUROPEAN
   din 3 aprilie 2014
   privind închiderea conturilor Centrului European de Prevenire și Control al Bolilor pentru exercițiul financiar 2012
   (2014/576/UE)
   PARLAMENTUL EUROPEAN,

               —

               având în vedere conturile anuale finale ale Centrului European de Prevenire și Control al Bolilor pentru exercițiul financiar 2012,

               —

               având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2012, însoțit de răspunsurile centrului (1),

               —

               având în vedere Recomandarea Consiliului din 18 februarie 2014 (05849/2014 - C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (4), în special articolul 23,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0224/2014),

               1.

               aprobă închiderea conturilor Centrului European de Prevenire și Control al Bolilor pentru exercițiul financiar 2012;

               2.

               încredințează Președintelui sarcina de a transmite prezenta decizie directorului Centrului European de Prevenire și Control al Bolilor, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 89.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 142, 30.4.2004, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Addendum la DECIZIA COMITETULUI POLITIC ȘI DE SECURITATE ATALANTA/3/2009 din 21 aprilie 2009 privind instituirea unui Comitet al contribuitorilor pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (2009/369/PESC) ( JO L 112, 6.5.2009 )

text:
               14.5.2009

               RO

               Jurnalul Oficial al Uniunii Europene

               L 119/40

      ADDENDUM

   la DECIZIA COMITETULUI POLITIC ȘI DE SECURITATE ATALANTA/3/2009 din 21 aprilie 2009 privind instituirea unui Comitet al contribuitorilor pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (2009/369/PESC)
   (Jurnalul Oficial al Uniunii Europene L 112 din 6 mai 2009)
   Se adaugă următoarea anexă la Decizia Comitetului politic și de securitate Atalanta/3/2009 din 21 aprilie 2009:

         „ANEXĂ

            LISTA STATELOR TERȚE PREVĂZUTE LA ARTICOLUL 2 ALINEATUL (1)

                     —

                     Norvegia”


title: Decizia Consiliului din 26 noiembrie 2007 privind semnarea, în numele Comunității, a unui acord între Statele Unite ale Americii și Comunitatea Europeană privind cooperarea în materie de reglementare a siguranței aviației civile

text:
               9.11.2011

               RO

               Jurnalul Oficial al Uniunii Europene

               L 291/45

         DECIZIA CONSILIULUI
   din 26 noiembrie 2007
   privind semnarea, în numele Comunității, a unui acord între Statele Unite ale Americii și Comunitatea Europeană privind cooperarea în materie de reglementare a siguranței aviației civile
   (2011/720/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 80 alineatul (2) și articolul 133 alineatul (4), coroborate cu articolul 300 alineatul (2) primul paragraf prima teză,
   având în vedere propunerea Comisiei,
   întrucât:

               (1)

               Comisia a negociat în numele Comunității un acord între Statele Unite ale Americii și Comunitatea Europeană privind cooperarea în materie de reglementare a siguranței aviației civile (denumit în continuare „acordul”), în conformitate cu decizia Consiliului prin care Comisia este autorizată să deschidă negocieri.

               (2)

               Acordul ar trebui semnat, sub rezerva eventualei sale încheieri la o dată ulterioară,

         DECIDE:
   Articolul 1
   Semnarea acordului între Statele Unite ale Americii și Comunitatea Europeană privind cooperarea în materie de reglementare a siguranței aviației civile (denumit în continuare „acordul”) se aprobă prin prezenta decizie în numele Comunității, sub rezerva unei decizii a Consiliului privind încheierea acordului. Textul acordului se atașează la prezenta decizie.
   Articolul 2
   Președintele Consiliului este autorizat prin prezenta decizie să numească persoana (persoanele) împuternicită (împuternicite) să semneze acordul în numele Comunității, sub rezerva încheierii acestuia.
   Articolul 3
   Statele membre iau toate măsurile necesare pentru a se asigura că acordurile lor bilaterale cu Statele Unite ale Americii, enumerate în apendicele la acord, pot fi modificate sau pot fi denunțate, după caz, la intrarea în vigoare a acordului.

      Adoptată la Bruxelles, 26 noiembrie 2007.

            Pentru Consiliu

            Președintele

         J. SILVA


title: Decizia Parlamentului European din 23 aprilie 2009 referitoare la descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea IX - Autoritatea Europeană pentru Protecția Datelor

text:
               26.9.2009

               RO

               Jurnalul Oficial al Uniunii Europene

               L 255/93

         DECIZIA PARLAMENTULUI EUROPEAN
   din 23 aprilie 2009
   referitoare la descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea IX – Autoritatea Europeană pentru Protecția Datelor
   (2009/640/CE)
   PARLAMENTUL EUROPEAN,

               —

               având în vedere bugetul general al Uniunii Europene pentru exercițiul financiar 2007 (1),

               —

               având în vedere conturile anuale finale ale Comunităților Europene pentru exercițiul financiar 2007 – Volumul I (C6-0424/2008) (2),

               —

               având în vedere raportul anual al Autorității Europene pentru Protecția Datelor, prezentat autorității care acordă descărcarea de gestiune, referitor la auditurile interne efectuate în 2007,

               —

               având în vedere Raportul anual al Curții de Conturi referitor la execuția bugetului privind exercițiul financiar 2007, însoțit de răspunsurile instituțiilor (3),

               —

               având în vedere Declarația de asigurare privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi în temeiul articolului 248 din Tratatul CE (4),

               —

               având în vedere articolul 272 alineatul (10) și articolele 274, 275 și 276 din Tratatul CE,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0154/2009),

               1.

               acordă Autorității Europene pentru Protecția Datelor descărcarea de gestiune pentru execuția bugetului aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO L 77, 16.3.2007.

      (2)  JO C 287, 10.11.2008, p. 1.

      (3)  JO C 286, 10.11.2008, p. 1.

      (4)  JO C 287, 10.11.2008, p. 111.

      (5)  JO L 248, 16.9.2002, p. 1.
   REZOLUȚIA PARLAMENTULUI EUROPEAN
   din 23 aprilie 2009
   conținând observațiile ce fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea IX – Autoritatea Europeană pentru Protecția Datelor
   PARLAMENTUL EUROPEAN,

               —

               având în vedere bugetul general al Uniunii Europene pentru exercițiul financiar 2007 (1),

               —

               având în vedere conturile anuale finale ale Comunităților Europene pentru exercițiul financiar 2007 – Volumul I (C6-0424/2008) (2),

               —

               având în vedere raportul anual al Autorității Europene pentru Protecția Datelor, prezentat autorității care acordă descărcarea de gestiune, referitor la auditurile interne efectuate în 2007,

               —

               având în vedere Raportul anual al Curții de Conturi referitor la execuția bugetului privind exercițiul financiar 2007, însoțit de răspunsurile instituțiilor (3),

               —

               având în vedere Declarația de asigurare privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi în temeiul articolului 248 din Tratatul CE (4),

               —

               având în vedere articolul 272 alineatul (10) și articolele 274, 275 și 276 din Tratatul CE,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0154/2009),

               1.

               constată că în 2007 Autoritatea Europeană pentru Protecția Datelor (AEPD) a avut credite de angajament disponibile în valoare totală de 5 milioane EUR [2006: 4,1 milioane EUR (6)], reprezentând o creștere de aproape 20 % comparativ cu 2006, cu o rată de utilizare de 86,14 %, sub rata medie a celorlalte instituții (93,84 %);

               2.

               ia act de creșterea numărului de posturi permanente de la 24 în 2006 la 29 în 2007 (+21 %) alocate AEPD; salută, în acest context, intenția AEPD de a limita extinderea, atât în ceea ce privește sarcinile, cât și personalul, utilizând creșterea controlată pentru a se asigura că noii angajați sunt pe deplin acceptați și integrați și formați în mod corespunzător;

               3.

               subliniază faptul că Curtea de Conturi a indicat în raportul său anual că în urma auditului efectuat în această instituție, nu s-a formulat nicio observație semnificativă;

               4.

               reamintește că, la 7 decembrie 2006, Acordul de cooperare administrativă dintre secretariatele generale ale Comisiei, Parlamentului și Consiliului, semnat cu AEPD, a fost prelungit cu încă trei ani, începând de la 16 ianuarie 2007;

               5.

               constată că, în temeiul acordului de cooperare menționat anterior, gestionarea administrativă a tuturor misiunilor AEPD este asigurată de Oficiul de plăți al Comisiei și că se aplică aceleași norme interne de rambursare a costurilor de cazare suportate în misiuni pentru cele două categorii ale sale, cei doi membri și personalul angajat;

               6.

               reamintește că, prin decizia din 7 noiembrie 2006, AEPD a hotărât să creeze o structură de control intern adaptată activităților și cerințelor sale; observă că o primă evaluare realizată de serviciile AEPD a demonstrat funcționalitatea și eficiența acestui sistem de control intern;

               7.

               ia act cu satisfacție că primul raport de audit elaborat de Serviciul de audit intern (SAI) a fost prezentat în septembrie 2007 și că a identificat anumite aspecte ce necesită îmbunătățiri; se declară satisfăcut de faptul că punerea în aplicare a recomandărilor SAI convenite de AEPD a fost considerată o prioritate pentru 2008 și, ca urmare, a fost elaborat un plan de acțiune la începutul lui 2008; încurajează AEPD să pună în aplicare în întregime acest plan de acțiune;

               8.

               salută publicarea anuală de către reprezentantul AEPD și de către adjunctul acestuia a unei declarații privind interesele lor financiare, într-o formă asemănătoare celei completate anual de deputați în Parlamentul European, conținând informații relevante privind activitățile profesionale declarabile și posturile sau activitățile remunerate;

               9.

               felicită AEPD pentru Decizia sa din 12 septembrie 2007 de a adera la Acordul interinstituțional din 25 mai 1999 dintre Parlamentul European, Consiliu și Comisie privind anchetele interne efectuate de Oficiul European de Luptă Antifraudă (OLAF) (7) în aplicarea sistemului instituit prin Regulamentul (CE) nr. 1073/1999 (8);

               10.

               solicită AEPD să includă în următorul său raport de activitate (exercițiul financiar 2008) un capitol care să prezinte în detaliu măsurile luate în cursul anului ca urmare deciziilor anterioare de descărcare de gestiune adoptate de Parlament, raport care să includă posibile explicații pentru cazurile în care nu a urmat recomandările făcute;

               11.

               constată că, în pofida modificărilor aduse Regulamentului financiar, normele sale privind achizițiile publice rămân excesiv de greoaie pentru instituțiile mai mici, cum este AEPD, în special cu privire la procedurile de ofertare pentru contractele cu o valoare relativ mică; invită Comisia ca, în viitor, atunci când desfășoară activitățile preliminare elaborării de propuneri de modificare a Regulamentului financiar, să consulte în detaliu Controlorul European pentru Protecția Datelor și secretariatul acestuia pentru a se asigura că preocupările acestora sunt luate pe deplin în considerare la elaborarea proiectului final.

      (1)  JO L 77, 16.3.2007.

      (2)  JO C 287, 10.11.2008, p. 1.

      (3)  JO C 286, 10.11.2008, p. 1.

      (4)  JO C 287, 10.11.2008, p. 111.

      (5)  JO L 248, 16.9.2002, p. 1.

      (6)  2005: 2,8 milioane EUR

      (7)  JO L 136, 31.5.1999, p. 15.

      (8)  Regulamentul (CE) nr. 1073/1999 al Parlamentului European și al Consiliului din 25 mai 1999 privind investigațiile efectuate de Oficiul European de Luptă Antifraudă (OLAF) (JO L 136, 31.5.1999, p. 1).


title: 2014/691/UE: Decizia Consiliului din 29 septembrie 2014 de modificare a Deciziei 2014/668/UE privind semnarea, în numele Uniunii Europene, și aplicarea cu titlu provizoriu a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește titlul III (cu excepția dispozițiilor referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți) și titlurile IV, V, VI și VII din acord, precum și a anexelor și protocoalelor aferente

text:
               3.10.2014

               RO

               Jurnalul Oficial al Uniunii Europene

               L 289/1

         DECIZIA CONSILIULUI
   din 29 septembrie 2014
   de modificare a Deciziei 2014/668/UE privind semnarea, în numele Uniunii Europene, și aplicarea cu titlu provizoriu a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește titlul III (cu excepția dispozițiilor referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți) și titlurile IV, V, VI și VII din acord, precum și a anexelor și protocoalelor aferente

      (2014/691/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (5) și cu articolul 218 alineatul (8) al doilea paragraf,
   având în vedere propunerea Comisiei Europene,
   întrucât:

               (1)

               La 23 iunie 2014, Consiliul a adoptat Decizia 2014/668/UE (1).

               (2)

               În urma consultărilor cu partea ucraineană și în contextul eforturilor globale pentru implementarea procesului de pace în Ucraina, Comisia a propus Consiliului să amâne, până la 31 decembrie 2015, aplicarea provizorie a dispozițiilor referitoare la comerț ale Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul de asociere”) (titlul IV) și să continue, în același timp, aplicarea măsurilor comerciale autonome adoptate de Uniune în beneficiul Ucrainei.

               (3)

               Aplicarea provizorie a dispozițiilor relevante din titlurile III, IV, V, VI și VII și anexele și protocoalele aferente la acordul de asociere urmează să aibă loc în etape. În ceea ce privește titlurile III, V, VI și VII și anexele și protocoalele aferente, notificarea prevăzută la articolul 486 din acordul de asociere urmează să se facă fără întârziere, în coroborare cu notificarea dispozițiilor articolului 4 din Decizia 2014/295/UE a Consiliului (2). În ceea ce privește titlul IV și anexele și protocoalele aferente, urmează să se facă o notificare astfel încât aplicarea cu titlu provizoriu să intre în vigoare la 1 ianuarie 2016.

               (4)

               Prin urmare, Decizia 2014/668/UE ar trebui modificată în consecință,

         ADOPTĂ PREZENTA DECIZIE:
   Articolul 1
   La articolul 4 din Decizia 2014/668/UE se adaugă următoarele paragrafe:

      „În ceea ce privește dipozițiile relevante din titlurile III, V, VI și VII și anexele și protocoalele aferente, notificarea privind aplicarea provizorie în conformitate cu articolul 486 din acord se face fără întârziere.
      În ceea ce privește dipozițiile relevante din titlul IV și anexele și protocoalele aferente, notificarea în conformitate cu articolul 486 din acord se face astfel încât aplicarea cu titlu provizoriu să intre în vigoare la 1 ianuarie 2016.”

   Articolul 2
   Prezenta decizie intră în vigoare la data adoptării.

      Adoptată la Bruxelles, 29 septembrie 2014.

            Pentru Consiliu

            Președintele

         S. GOZI

      (1)  Decizia 2014/668/UE a Consiliului din 23 iunie 2014 privind semnarea, în numele Uniunii Europene, și aplicarea cu titlu provizoriu a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește titlul III (cu excepția dispozițiilor referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți) și titlurile IV, V, VI și VII din acord, precum și a anexelor și protocoalelor aferente (JO L 278, 20.9.2014, p. 1).

      (2)  Decizia 2014/295/UE a Consiliului din 17 martie 2014 privind semnarea, în numele Uniunii Europene, și aplicarea cu titlu provizoriu a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește preambulul, articolul 1 și titlurile I, II și VII (JO L 161, 29.5.2014, p. 1).


title: 2011/295/UE: Decizia Băncii Centrale Europene din 20 aprilie 2011 privind selectarea furnizorilor de servicii de rețea TARGET2-Securities (BCE/2011/5)

text:
               21.5.2011

               RO

               Jurnalul Oficial al Uniunii Europene

               L 134/22

         DECIZIA BĂNCII CENTRALE EUROPENE
   din 20 aprilie 2011
   privind selectarea furnizorilor de servicii de rețea TARGET2-Securities
   (BCE/2011/5)
   (2011/295/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolele 3.1 și 12.1 și articolele 17, 18 și 22,
   întrucât:

               (1)

               TARGET2-Securities (denumit în continuare „T2S”) are drept scop facilitarea integrării pieței serviciilor posttranzacționare prin oferirea de servicii de decontare în banii băncii centrale a operațiunilor cu numerar și cu titluri de valoare, în mod centralizat, neutru și fără frontiere la nivel paneuropean, astfel încât să permită depozitarilor centrali de titluri de valoare (DCT) să furnizeze propriilor clienți servicii de decontare de tip livrare-contra-plată (delivery-versus-payment) armonizate și standardizate într-un mediu tehnic integrat cu posibilități de funcționare transfrontalieră.

               (2)

               În contextul celui de-al treilea raport intermediar privind progresul T2S, din februarie 2010, Comitetul pentru Programul T2S a decis că Deutsche Bundesbank, Banco de España, Banque de France și Banca d’Italia (denumite în continuare „4BC”) vor realiza pregătirile necesare pentru a avea până la trei furnizori de servicii de rețea pentru T2S care să ofere servicii de conectare pentru platforma T2S, iar Banca d’Italia va conduce procedura de selecție.

               (3)

               În contextul celui de-al patrulea raport privind progresul T2S, la reuniunea sa din 21 aprilie 2010, Consiliul guvernatorilor a decis că furnizarea de servicii de rețea în T2S va face obiectul unei licitații, urmând a fi atribuite maximum trei licențe.

               (4)

               În contextul celui de-al cincilea raport privind progresul T2S, din iulie 2010, Comitetul pentru Programul T2S a decis că Banca d’Italia va acționa în calitate de agent operativ al Eurosistemului pentru procedura de selecție. De asemenea, a decis că Comitetul pentru Programul T2S va fi responsabil de desemnarea membrilor comisiei de selecție, în timp ce băncile centrale din Eurosistem vor fi responsabile și răspunzătoare pentru criteriile de selecție și pentru rezultatul deciziei comisiei de selecție, în baza criteriilor de selecție. Banca d’Italia va fi responsabilă de desfășurarea corectă a procedurii de selecție, iar răspunderea sa specifică privind procedura de selecție va fi separată de răspunderea asumată de cele 4BC în cadrul acordului dintre Nivelul 2-Nivelul 3.

               (5)

               La 13 august 2010, Comitetul pentru Programul T2S a decis că răspunderea Banca d’Italia trebuie precizată într-un mandat acordat Banca d’Italia de băncile centrale din Eurosistem în vederea desfășurării procedurii de selecție.

               (6)

               Scopul procedurii de selecție este de a încredința unor furnizori de servicii de rețea sarcina de a oferi un set de servicii de conectivitate predefinite, în baza cărora furnizorii de servicii de rețea pentru T2S să proiecteze, să pună în aplicare, să livreze și să administreze soluții de conectivitate destinate schimbului securizat de informații comerciale între actorii T2S direct conectați și platforma T2S.

               (7)

               Deși o procedură de selecție a furnizorilor de servicii de rețea pentru T2S nu intră sub incidența Directivei 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (1), normele stabilite în Directiva 2004/18/CE, procedurile stabilite în Decizia BCE/2008/17 din 17 noiembrie 2008 de stabilire a cadrului pentru achizițiile comune ale Eurosistemului (2) și legislația națională de punere în aplicare a Directivei 2004/18/CE, atunci când este aplicabilă băncii centrale mandatate, ar trebui utilizate ca linii directoare generale.

               (8)

               Banca d’Italia a fost desemnată de Consiliul guvernatorilor să desfășoare procedura de selecție a furnizorilor de servicii de rețea pentru T2S.

               (9)

               Banca d’Italia a acceptat desemnarea și a confirmat disponibilitatea de a acționa în conformitate cu prezenta decizie,

         ADOPTĂ PREZENTA DECIZIE:
   Articolul 1
   Definiții
   În sensul prezentei decizii, se aplică următoarele definiții:

               (a)

               „bancă centrală” înseamnă Banca Centrală Europeană (BCE) sau o bancă centrală națională din zona euro (BCN) ori altă bancă centrală a cărei monedă este disponibilă în T2S;

               (b)

               „depozitar central de titluri de valoare” (DCT) înseamnă acea entitate care: (a) permite procesarea și decontarea tranzacțiilor cu titluri de valoare prin înregistrare contabilă; (b) furnizează servicii de custodie, de exemplu administrarea operațiunilor cu titluri și a răscumpărărilor; și (c) are un rol activ în asigurarea integrității emisiunilor de titluri de valoare;

               (c)

               „Comitetul pentru Programul T2S” înseamnă organismul de gestionare din cadrul Eurosistemului instituit în temeiul Deciziei BCE/2009/6 din 19 martie 2009 privind înființarea Comitetului pentru programul TARGET2-Securities (TARGET2-Securities Programme Board) (3), care are misiunea de a elabora propuneri pentru Consiliul guvernatorilor cu privire la aspectele de importanță strategică și de a îndeplini sarcini de natură pur tehnică în legătură cu T2S, sau succesorul acestuia;

               (d)

               „furnizor de servicii de rețea pentruT2S” înseamnă un furnizor de servicii de rețea care a semnat un acord de licență pentru a furniza servicii de conectivitate;

               (e)

               „servicii de conectivitate” înseamnă conectarea directă prin rețea la platforma T2S care trebuie furnizată de către un furnizor de servicii de rețea T2S unui actor T2S direct conectat pentru ca acesta din urmă să poată beneficia de serviciile T2S sau să poată îndeplini atribuțiile și responsabilitățile legate de aceste servicii;

               (f)

               „licență” înseamnă actul de conferire a dreptului de a furniza actorilor T2S direct conectați un set de servicii de conectivitate predefinite, astfel cum acest drept a fost acordat de băncile centrale din Eurosistem unui furnizor de servicii de rețea T2S, în baza căruia un furnizor de servicii de rețea pentru T2S proiectează, pune în aplicare, livrează și administrează soluții destinate schimbului securizat de date electronice între actorii T2S direct conectați și platforma T2S;

               (g)

               „comisie de selecție” înseamnă o comisie de cinci experți compusă din un reprezentant al băncii centrale mandatate (deținând funcția de președinte), un reprezentant al celor 4BC și un reprezentant al EPCO, precum și doi reprezentanți din partea băncilor centrale din Eurosistem, fiecare dintre aceștia fiind desemnat de Comitetul pentru Programul T2S și numit în mod oficial de către banca centrală mandatată;

               (h)

               „Biroul de Coordonare a Achizițiilor Eurosistemului” (EPCO) înseamnă organismul creat în temeiul Deciziei BCE/2008/17 pentru coordonarea achizițiilor comune ale Eurosistemului;

               (i)

               „bancă centrală din Eurosistem” înseamnă o BCN din zona euro sau BCE;

               (j)

               „acordul dintre Nivelul 2-Nivelul 3” înseamnă acordul de furnizare și administrare care este negociat între Comitetul pentru Programul T2S și cele 4BC, aprobat de Consiliul guvernatorilor și semnat ulterior de băncile centrale din Eurosistem și de cele 4BC. Conține detaliile suplimentare ale atribuțiilor și responsabilităților celor 4BC, ale Comitetului pentru Programul T2S și ale băncilor centrale din Eurosistem;

               (k)

               „actor T2S direct conectat” înseamnă orice entitate care este autorizată să facă schimb de date electronice cu platforma T2S;

               (l)

               „bancă centrală mandatată” înseamnă BCN din zona euro desemnată de Consiliul guvernatorilor să desfășoare procedura de selecție a furnizorilor de servicii de rețea pentru T2S și împuternicită de băncile centrale din Eurosistem să încheie acordurile de licență cu participanții selectați în numele și în interesul băncilor centrale din Eurosistem;

               (m)

               „servicii T2S” înseamnă serviciile care urmează să fie furnizate de băncile centrale din Eurosistem băncilor centrale și DCT;

               (n)

               „acord de licență” înseamnă un contract guvernat de legea germană, astfel cum este propus de Comitetul pentru Programul T2S și aprobat de Consiliul guvernatorilor, care stabilește drepturile și obligațiile reciproce ale băncilor centrale din Eurosistem și ale furnizorului respectiv de servicii de rețea pentru T2S;

               (o)

               „participant selectat” înseamnă un participant la procedura de selecție a furnizorilor de servicii de rețea pentru T2S căruia i-a fost atribuit un acord de licență;

               (p)

               „anunț de participare” înseamnă anunțul privind procedura de selecție care urmează a fi publicat în Jurnalul Oficial al Uniunii Europene și în jurnalul oficial național al statului membru în care este situată banca centrală mandatată;

               (q)

               „norme de atribuire” înseamnă normele detaliate care guvernează procedura de selecție și care fac parte din actele privind selecția care urmează să fie publicate;

               (r)

               „acte privind selecția” înseamnă anunțul de atribuire, anunțul de participare, precum și normele de atribuire, împreună cu anexele și apendicele acestora;

               (s)

               „BCN din zona euro” înseamnă BCN a unui stat membru a cărui monedă este euro;

               (t)

               „validarea conceptului” înseamnă un test care urmează a fi realizat de un furnizor de servicii de rețea pentru T2S după semnarea acordului de licență și care are drept scop să verifice conformitatea soluției oferite de acesta cu cerințele elementare de funcționare, de securitate și de revenire rapidă după șocuri;

               (u)

               „data lansării” înseamnă data la care primul DCT începe să utilizeze serviciile T2S.

         Articolul 2
   Banca centrală mandatată
   Banca centrală mandatată, în beneficiul băncilor centrale din Eurosistem:

               (a)

               desfășoară procedura de selecție a furnizorilor de servicii de rețea pentru T2S în deplină cooperare cu Comitetul pentru Programul T2S și comisia de selecție, în nume propriu și în interesul băncilor centrale din Eurosistem, și furnizează resursele materiale și umane necesare în vederea asigurării conformității procedurii de selecție cu legislația aplicabilă în statul membru al băncii centrale mandatate; și

               (b)

               semnează acordul de licență relevant în numele și în interesul băncilor centrale din Eurosistem, în conformitate cu decizia comisiei de selecție, numărul total de furnizori de servicii de rețea pentru T2S nefiind mai mare de doi în niciun moment.

         Articolul 3
   Condiții de selecție și atribuire
   (1)   Banca centrală mandatată desfășoară procedura de selecție a furnizorilor de servicii de rețea pentru T2S în conformitate cu principiile generale stabilite în Tratatul privind funcționarea Uniunii Europene, inclusiv transparența, proporționalitatea, egalitatea de tratament, accesul egal și nediscriminarea.
   (2)   Numărul total de furnizori de servicii de rețea pentru T2S nu este mai mare de doi în niciun moment.
   (3)   În cursul desfășurării procedurii de selecție, banca centrală mandatată respectă în special următoarele condiții:

               (a)

               desfășoară o procedură deschisă de atribuire a licențelor la care orice agent economic interesat poate depune o ofertă;

               (b)

               toate actele privind selecția sunt pregătite în comun de către băncile centrale din Eurosistem și banca centrală mandatată și sunt aprobate de Comitetul pentru Programul T2S;

               (c)

               furnizorii de servicii de rețea pentru T2S sunt selectați în baza celui mai mic preț maxim pentru un set standard de servicii care urmează să fie furnizate comunității de actori T2S direct conectați, conform modelului aprobat de Comitetul pentru Programul T2S;

               (d)

               toate actele privind selecția se publică în limba engleză. De asemenea, banca centrală mandatată poate publica anunțul de participare în limba sa oficială. Participanții la procedura de selecție depun ofertele și toate documentele suplimentare în limba engleză;

               (e)

               banca centrală mandatată precizează în anunțul de participare că procedura de selecție se desfășoară în numele și în interesul său, precum și în interesul băncilor centrale din Eurosistem;

               (f)

               banca centrală mandatată publică anunțul de participare cel puțin în: (i) Jurnalul Oficial al Uniunii Europene; (ii) jurnalul oficial național utilizat pentru anunțuri de participare de către banca centrală mandatată; (iii) două ziare naționale; și (iv) Financial Times și The Economist. Actele privind selecția se publică pe website-ul băncii centrale mandatate. Anunțul de participare se publică și pe website-ul BCE, cu un link la website-ul băncii centrale mandatate, pentru a permite accesul la toate actele privind selecția;

               (g)

               banca centrală mandatată răspunde cererilor de clarificare din cadrul procedurii de selecție transmise la adresa de e-mail precizată în anunțul de participare. Orice astfel de răspuns se publică de către banca centrală mandatată și BCE pe website-urile acestora;

               (h)

               membrii comisiei de selecție sunt desemnați de Comitetul pentru Programul T2S și sunt numiți în mod oficial de către banca centrală mandatată, imediat după încheierea perioadei de depunere a ofertelor;

               (i)

               membrii comisiei de selecție sunt obligați să semneze declarația privind lipsa conflictelor de interese aprobată de Comitetul pentru Programul T2S;

               (j)

               aspectele operaționale ale procedurii de selecție cad în sarcina băncii centrale mandatate;

               (k)

               comisia de selecție, printre altele, examinează documentația administrativă și tehnică și decide cu privire la excluderea din procedura de selecție a participanților care nu îndeplinesc criteriile de participare. Comisia de selecție evaluează ofertele anormal de scăzute în conformitate cu regulile prevăzute în actele privind selecția. Comisia de selecție ordonează participanții care nu sunt excluși din procedura de selecție în ordinea crescătoare a ofertelor economice ale acestora;

               (l)

               Banca centrală mandatată comunică participanților în cauză toate deciziile comisiei de selecție în mod oficial, utilizând un mijloc securizat și rapid de comunicare scrisă.

         (4)   După ce comisia de selecție a ordonat participanții în conformitate cu alineatul (3) litera (k) (atribuire preliminară), banca centrală mandatată, în cadrul responsabilității sale, desfășoară un control intern al legitimității pentru a verifica dacă procedura de selecție s-a desfășurat corect. După ce această verificare a fost finalizată cu succes, banca centrală mandatată efectuează atribuirea finală și verifică dacă participanții selectați îndeplinesc cerințele de participare și dacă declarațiile pe proprie răspundere ale acestora sunt veridice. În cazul în care verificarea legitimității nu este finalizată cu succes, atribuirea finală este amânată, iar banca centrală mandatată solicită îndrumări în acest sens din partea Comitetului pentru Programul T2S.
   (5)   Banca centrală mandatată acționează în numele și interesul său, precum și în interesul băncilor centrale din Eurosistem, în ceea ce privește toate drepturile și obligațiile care decurg din procedura de selecție. De asemenea, prezintă rapoarte cu privire la aceste acțiuni și respectă deciziile luate de Comitetul pentru Programul T2S.
   (6)   Banca centrală mandatată suportă propriile costuri referitoare la atribuțiile pe care le desfășoară în procedura de selecție.
   Articolul 4
   Acordul de licență
   (1)   După încheierea procedurii de selecție și atribuire de către banca centrală mandatată în condițiile menționate mai sus, banca centrală mandatată și comisia de selecție iau toate măsurile pregătitoare necesare pentru a permite băncii centrale mandatate să încheie un acord de licență cu fiecare dintre participanții selectați în numele și în interesul băncilor centrale din Eurosistem. În acest sens, băncile centrale din Eurosistem împuternicesc banca centrală mandatată să încheie acordurile de licență, prin intermediul unei împuterniciri separate de a acționa în numele și în interesul băncilor centrale din Eurosistem (mandat cu reprezentare).
   (2)   Ulterior încheierii acordului de licență, furnizorul de servicii de rețea pentru T2S realizează validarea conceptului. În cazul în care furnizorul de servicii de rețea pentru T2S nu realizează cu succes validarea conceptului, acordul de licență este reziliat. În această situație, banca centrală mandatată acordă o licență participantului la procedura de selecție care s-a clasat următorul pe listă după participanții selectați.
   (3)   Fără a aduce atingere alineatelor următoare, o licență atribuită în procedura de selecție inițială expiră la șapte ani de la data lansării.
   (4)   Atunci când se reziliază un acord de licență cu un furnizor de servicii de rețea pentru T2S înainte de sfârșitul duratei acestuia, dar după realizarea cu succes a validării conceptului, în funcție de aprecierea Comitetului pentru Programul T2S poate fi oferit un acord de licență fie participantului la procedura de selecție care s-a clasat următorul pe listă după participanții selectați, fie altui furnizor de servicii de rețea, în urma unei noi proceduri de selecție care urmează a fi desfășurată de către banca centrală mandatată sau de altă bancă centrală din Eurosistem desemnată de Consiliul guvernatorilor. Noul acord de licență are o durată de șapte ani.
   (5)   La cererea Comitetului pentru Programul T2S, banca centrală mandatată prelungește durata tuturor acordurilor de licență de două ori cu câte un an.
   (6)   Banca centrală mandatată este mandatată să reprezinte băncile centrale din Eurosistem în mod solidar față de furnizorii de servicii de rețea pentru T2S și alți terți în legătură cu serviciile de conectare, precum și să gestioneze în mod constant acordurile de licență în numele și în interesul băncilor centrale din Eurosistem, ambele, printre altele, prin asigurarea respectării drepturilor și obligațiilor băncilor centrale din Eurosistem, inclusiv în instanță, incluzând, fără a se limita la acestea, încălcări ale dispozițiilor contractuale, despăgubiri, rezilieri, contestații sau alte modificări ale contractului. Banca centrală mandatată prezintă Comitetului pentru Programul T2S rapoarte cu privire la acestea și respectă instrucțiunile emise de acesta.
   (7)   Banca centrală mandatată ia toate măsurile necesare pentru îndeplinirea sarcinilor și obligațiilor băncilor centrale din Eurosistem și, dacă este cazul, ale băncii centrale mandatate în legătură cu acordurile de licență, prezintă Comitetului pentru Programul T2S rapoarte cu privire la acestea și respectă instrucțiunile aferente ale acestuia.
   (8)   Banca centrală mandatată primește toate comunicările, declarațiile și plângerile, inclusiv citațiile, legate de un acord de licență, pentru a putea beneficia de drepturile și a putea îndeplini obligațiile băncilor centrale din Eurosistem și, dacă este cazul, ale băncii centrale mandatate în legătură cu un acord de licență.
   (9)   Fără a aduce atingere articolului 5, băncile centrale din Eurosistem rambursează băncii centrale mandatate toate cheltuielile rezonabile pe care aceasta le suportă pentru gestionarea și monitorizarea acordurilor de licență în conformitate cu alineatele (6)-(8).
   Articolul 5
   Cereri de despăgubire
   (1)   Banca centrală mandatată răspunde nelimitat față de băncile centrale din Eurosistem pentru orice pierdere sau pagubă generate de fraudă sau culpă cu prevedere în exercitarea drepturilor și îndeplinirea obligațiilor sale în temeiul prezentei decizii. Aceasta răspunde față de băncile centrale din Eurosistem pentru orice pierdere sau pagubă ce rezultă din culpa sa gravă în îndeplinirea obligațiilor sale în temeiul prezentei decizii, caz în care răspunderea sa este limitată la un maximum de 2 000 000 EUR pe an calendaristic.
   (2)   Atunci când pierderile sau pagubele sunt suferite de un terț și decurg din frauda sau culpa cu prevedere a băncii centrale mandatate în cursul îndeplinirii sarcinilor sale în temeiul prezentei decizii, banca centrală mandatată este responsabilă pentru orice despăgubire ce urmează a fi plătită respectivului terț.
   (3)   Atunci când pierderile sau pagubele sunt suferite de un terț și decurg din culpa simplă sau din culpa gravă a băncii centrale mandatate în cursul îndeplinirii sarcinilor sale în temeiul prezentei decizii, banca centrală mandatată este responsabilă pentru orice despăgubire ce urmează a fi plătită respectivului terț. Băncile centrale din Eurosistem rambursează băncii centrale mandatate orice despăgubiri care depășesc un maxim de 2 000 000 EUR pe an calendaristic, în baza unei decizii judiciare sau a unei înțelegeri între banca centrală mandatată și orice asemenea terț, cu condiția ca înțelegerea să fi fost aprobată în prealabil de Comitetul pentru Programul T2S.
   (4)   Băncile centrale din Eurosistem rambursează în întregime și de îndată băncii centrale mandatate orice despăgubire plătită de aceasta terților, atunci când aceasta decurge din: (a) cerințele de participare și criteriile de atribuire; (b) o decizie luată de comisia de selecție în baza cerințelor de participare și a criteriilor de atribuire; (c) conduita incorectă a comisiei de selecție, cu excepția cazului în care a acționat în conformitate cu îndrumarea scrisă a băncii centrale mandatate sau nu a primit în prealabil o îndrumare scrisă a băncii centrale mandatate în chestiunea în cauză; (d) orice decizie sau eveniment care depășește posibilitatea de control a băncii centrale mandatate, inclusiv cele care pot afecta eficacitatea licențelor acordate.
   (5)   Băncii centrale mandatate nu i se rambursează de către băncile centrale din Eurosistem despăgubirile plătite terților ca urmare a activităților operaționale și a altor acte procedurale care sunt în responsabilitatea sa, cu excepția cazului în care banca centrală mandatată a acționat, contrar propriei îndrumări, în conformitate cu instrucțiunile Comitetului pentru Programul T2S, în temeiul articolului 3 alineatul (5).
   (6)   Atunci când acțiunile în justiție introduse de către terți se referă la acte sau omisiuni privind procedura de selecție pentru care băncile centrale din Eurosistem trebuie să-și asume o răspundere exclusivă, băncile centrale din Eurosistem, după consultarea băncii centrale mandatate, indică în timp util băncii centrale mandatate măsurile pe care aceasta trebuie să le ia, de exemplu, o reprezentare de către juriști externi sau de către serviciul juridic intern al băncii centrale mandatate. După ce a fost luată o decizie privind direcția de urmat în orice asemenea proceduri, cheltuielile și onorariile de judecată ce decurg din orice asemenea acțiune sunt suportate de către băncile centrale din Eurosistem.
   (7)   Băncile centrale din Eurosistem își asumă răspunderea pentru actele și omisiunile membrilor comisiei de selecție în legătură cu procedura de selecție.
   (8)   Atunci când acțiunile în justiție sunt introduse de către terți pentru acte sau omisiuni în legătură cu o procedură de selecție pentru care banca centrală mandatată își asumă o răspundere exclusivă, banca centrală mandatată cooperează pe deplin cu băncile centrale din Eurosistem cu privire la măsurile pe care le va lua aceasta, de exemplu, o reprezentare de către juriști externi sau de către serviciul juridic intern al acesteia, și suportă costurile subsecvente.
   (9)   Atunci când băncile centrale din Eurosistem și banca centrală mandatată sunt responsabile solidar pentru pierderile și pagubele suferite de către un terț, fiecare dintre acestea suportă o cotă egală din costuri.
   Articolul 6
   Dispoziții finale
   (1)   Un mandat continuă să rămână în vigoare timp de șapte ani de la data lansării.
   (2)   Expirarea unui mandat nu afectează valabilitatea acordurilor de licență relevante.
   Articolul 7
   Intrarea în vigoare
   Prezenta decizie intră în vigoare în termen de două zile de la adoptare.

      Adoptată la Frankfurt pe Main, 20 aprilie 2011.

            Președintele BCE

         Jean-Claude TRICHET

      (1)  JO L 134, 30.4.2004, p. 114.

      (2)  JO L 319, 29.11.2008, p. 76.

      (3)  JO L 102, 22.4.2009, p. 12.


title: 2012/612/UE: Decizia Parlamentului European din 10 mai 2012 privind descărcarea de gestiune pentru execuția bugetului Întreprinderii comune pentru punerea în aplicare a inițiativei tehnologice comune privind medicamentele inovatoare aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/334

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Întreprinderii comune pentru punerea în aplicare a inițiativei tehnologice comune privind medicamentele inovatoare aferent exercițiului financiar 2010
   (2012/612/UE)
   PARLAMENTUL EUROPEAN,

               —

               având în vedere conturile anuale ale Întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2010,

               —

               având în vedere Raportul Curții de Conturi privind conturile anuale ale Întreprinderii comune pentru inițiativa privind medicamentele inovatoare pentru exercițiul financiar 2010, însoțit de răspunsurile Întreprinderii comune (1),

               —

               având în vedere Recomandarea Consiliului din 21 februarie 2012 (06086/2012 – C7-0050/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 73/2008 al Consiliului din 20 decembrie 2007 privind înființarea Întreprinderii comune pentru punerea în aplicare a inițiativei tehnologice comune privind medicamentele inovatoare (3), în special articolul 11 alineatul (4),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0108/2012),

               1.

               acordă directorului executiv al Întreprinderii comune pentru punerea în aplicare a inițiativei tehnologice comune privind medicamentele inovatoare descărcarea de gestiune pentru execuția bugetului Întreprinderii comune aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Întreprinderii comune pentru punerea în aplicare a inițiativei tehnologice comune privind medicamentele inovatoare, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 368, 16.12.2011, p. 17.

      (2)  JO L 248, 16.9.2002, p. 1.

      (3)  JO L 30, 4.2.2008, p. 38.

      (4)  JO L 357, 31.12.2002, p. 72.
    ---documentbreak---

               17.10.2012

               RO

               Jurnalul Oficial al Uniunii Europene

               L 286/335

         REZOLUȚIA PARLAMENTULUI EUROPEAN
   din 10 mai 2012
   conținând observațiile care fac parte integrantă din decizia privind descărcarea de gestiune pentru execuția bugetului Întreprinderii comune pentru punerea în aplicare a inițiativei tehnologice comune privind medicamentele inovatoare aferent exercițiului financiar 2010
   PARLAMENTUL EUROPEAN,

               —

               având în vedere conturile anuale ale Întreprinderii comune pentru punerea în aplicare a inițiativei tehnologice comune privind medicamentele inovatoare pentru exercițiul financiar 2010,

               —

               având în vedere Raportul Curții de Conturi privind conturile anuale ale Întreprinderii comune pentru inițiativa privind medicamentele inovatoare pentru exercițiul financiar 2010, însoțit de răspunsurile Întreprinderii comune (1),

               —

               având în vedere Recomandarea Consiliului din 21 februarie 2012 (06086/2012 – C7-0050/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 73/2008 al Consiliului din 20 decembrie 2007 privind înființarea Întreprinderii comune pentru punerea în aplicare a inițiativei tehnologice comune privind medicamentele inovatoare (3), în special articolul 11 alineatul (4),

               —

               având în vedere normele financiare ale Întreprinderii comune pentru punerea în aplicare a inițiativei tehnologice comune privind medicamentele inovatoare adoptate printr-o decizie a Consiliului său de conducere la 2 februarie 2009,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0108/2012),

               A.

               întrucât Întreprinderea comună pentru punerea în aplicare a inițiativei tehnologice comune privind medicamentele inovatoare (denumită în continuare „Întreprinderea comună”) a fost înființată în decembrie 2007 pentru o perioadă de 10 ani pentru a îmbunătăți în mod semnificativ eficiența și eficacitatea procesului de dezvoltare a produselor medicamentoase, pentru ca, pe termen lung, sectorul farmaceutic să producă medicamente inovatoare mai eficace și mai sigure;

               B.

               întrucât Întreprinderea comună a început să funcționeze autonom la data de 16 noiembrie 2009;

               C.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Întreprinderii comune pentru exercițiul financiar 2010 și cu privire la legalitatea și regularitatea operațiunilor subiacente;

               D.

               întrucât contribuția maximă a Uniunii la Întreprinderea comună pentru cei 10 ani este de 1 000 000 000 EUR, sumă ce provine din bugetul celui de al 7-lea Program-cadru pentru cercetare;

               E.

               întrucât pentru exercițiul financiar 2010 bugetul Întreprinderii comune s-a ridicat la 107 150 584 EUR,

      Gestiunea bugetară și financiară

               1.

               remarcă cu îngrijorare că bugetul anual al Întreprinderii comune pentru exercițiul financiar 2010 și planul de punere în aplicare au fost adoptate de Consiliul de conducere doar la 16 martie 2010 și, prin urmare, Întreprinderea comună a fost nevoită să utilizeze, pe aproape întreaga durată a primului trimestru, regula bugetară a douăsprezecimilor provizorii pentru a face plăți;

               2.

               își exprimă îngrijorarea că membrii Întreprinderii comune nu au putut ajunge în timp util la un acord cu privire la stabilirea priorităților științifice care urmau să fie incluse în planul anual de punere în aplicare, ceea ce a antrenat întârzierea lansării cererii de propuneri până la 22 octombrie 2010;

               3.

               constată că bugetul final 2010 al Întreprinderii comune a inclus credite de angajament în valoare de 107 150 584 EUR și credite de plată în valoare de 29 009 840 EUR; constată că ratele de utilizare a creditelor de angajament și de plată disponibile au fost foarte reduse, de 6 % și, respectiv, de 35 %;

               4.

               își exprimă preocuparea cu privire la rata redusă de execuție a bugetului, precum și cu privire la activitățile subiacente ale Întreprinderii comune; subliniază faptul că soldul de trezorerie s-a ridicat la 70 731 612,03 EUR la sfârșitul exercițiului, ceea ce reprezintă 65 % din creditele de plată disponibile pentru 2010;

               5.

               ia act de faptul că Întreprinderea comună a susținut că ratele reduse de utilizare a creditelor de angajament și de plată și nivelul ridicat al soldului de trezorerie au fost cauzate de:

                           —

                           întârzierile în definirea priorităților științifice ale Întreprinderii comune și a subiectelor pentru cererile de propuneri, care au determinat la rândul lor întârzieri în publicarea cererilor de propuneri și, prin urmare, în desfășurarea proceselor de evaluare și selecție aferente;

                           —

                           plățile de prefinanțare pentru proiectele de colaborare care au fost selectate în urma cererii de propuneri 3, care au fost efectuate în 2011, și nu în 2010 așa cum se prevăzuse în buget, din cauza unor întârzieri înregistrate de consorțiile selectate ce au afectat semnarea acordurilor de grant;

                     solicită totuși Întreprinderii comune și membrilor săi să ia măsurile adecvate pentru a asigura definirea la timp a priorităților științifice și a subiectelor pentru cererile de propuneri și pentru a permite adoptarea unui buget echilibrat în exercițiile financiare viitoare;

      Evaluarea contribuțiilor în natură

               6.

               reiterează faptul că Întreprinderea comună a fost instituită în decembrie 2007, dar și-a dobândit autonomia doar în 16 noiembrie 2009; își exprimă profunda preocupare că metodologia de evaluare a contribuțiilor în natură, care urma să fie definită în normele și procedurile interne ale Întreprinderii comune în conformitate cu normele sale financiare, nu a fost încă aprobată de Consiliul de conducere, motiv pentru care membrii Întreprinderii comune din cadrul Federației Europene a Industriei și Asociațiilor Farmaceutice (EFPIA) nu au fost în măsură să prezinte costurile suportate în prima perioadă de raportare, așa cum se stabilise în acordurile de grant;

               7.

               remarcă, din răspunsul Întreprinderii comune, că sunt în curs consultări cu privire la metodologia care trebuie utilizată pentru evaluarea contribuțiilor în natură ale companiilor membre ale EFPIA în cadrul proiectelor întreprinderii comune și că vor fi prezentate rapoarte individuale cu privire la contribuțiile în natură după aprobarea de către Consiliul de conducere a modelului revizuit al acordului de grant; îndeamnă Întreprinderea comună și Consiliul său de conducere să informeze autoritatea de descărcare de gestiune cu privire la acest aspect;

      Procedurile de achiziții publice

               8.

               constată, din raportul anual de activitate al Întreprinderii comune, că aceasta a adoptat în 2010 „Liniile directoare ale IMI pentru proceduri de achiziții de valoare scăzută” care au ca scop să faciliteze respectarea Ghidului general pentru achiziții publice al Comisiei Europene și reflectă pragurile pentru achiziții publice stabilite în normele sale financiare;

               9.

               remarcă, de asemenea, că în 2010 Întreprinderea comună a organizat două proceduri de achiziții publice de mare valoare, una pentru infrastructura informatică și una pentru audituri ex post, în urma cărora s-au încheiat acorduri-cadru, publicate în Jurnalul Oficial; subliniază faptul că aceste proceduri au fost lansate împreună cu alte întreprinderi comune; consideră interesantă inițiativa Întreprinderii comune de a organiza proceduri comune de achiziții publice; consideră că acest lucru ar permite întreprinderilor comune să realizeze economii de scară și să economisească banii contribuabililor; încurajează, prin urmare, întreprinderile comune să recurgă cât mai des posibil la proceduri comune de achiziții publice;

               10.

               observă că Întreprinderea comună a lansat proceduri de achiziții publice de valoare scăzută pentru conceperea site-ului său de internet, pentru organizarea evenimentelor de comunicare din cursul anului și pentru achiziționarea de mobilier de birou pentru noul sediu;

               11.

               ia act de faptul că, în conformitate cu obligațiile sale legale, Întreprinderea comună a făcut publică pe site-ul său de internet o listă a contractelor atribuite; remarcă faptul că lista prezintă contractele atribuite de la crearea Întreprinderii comune până la 31 octombrie 2010; îndeamnă Întreprinderea comună să își actualizeze periodic lista contractelor atribuite;

      Cererile de propuneri și negocierea proiectelor

               12.

               reamintește că Întreprinderea comună a lansat o a treia cerere de propuneri la 22 octombrie 2010;

               13.

               ia act de faptul că în 2010 Întreprinderea comună a finalizat procesul de negociere pentru cea de a doua cerere de propuneri și a început să primească declarații de cheltuieli din partea beneficiarilor care participă la proiecte finanțate în cadrul primei cereri de propuneri, care a fost lansată în aprilie 2008 și a fost gestionată de Comisie, și să facă plăți în temeiul acestor declarații de cheltuieli;

               14.

               remarcă, din raportul anual de activitate al Întreprinderii comune, că, în cadrul celei de a doua cereri de propuneri, la activitatea comitetelor de evaluare, cu excepția celor pentru evaluările finale, au participat experți independenți fără drept de vot și că, în plus, Biroul executiv al Întreprinderii comune a invitat observatori independenți la procesul de evaluare în două etape; solicită Întreprinderii comune să informeze autoritatea de descărcare de gestiune cu privire la mecanismele de verificare pe care le utilizează pentru a asigura deplina independență a experților și a observatorilor și pentru a reduce astfel riscul apariției unor conflicte de interese în cursul evaluării ofertelor;

               15.

               ia notă, din RAA, că observatorii independenți trebuie să elaboreze un raport pentru fiecare etapă a procesului de evaluare; observă că, în septembrie 2010, a fost publicat un plan de acțiune bazat pe raportul de evaluare elaborat de observatori în cea de a doua etapă și că Biroul executiv al Întreprinderii comune pune în practică aceste acțiuni în cadrul celei de a treia cereri de propuneri; solicită Întreprinderii comune să informeze autoritatea de descărcare de gestiune cu privire la măsura în care este pus în aplicare fiecare element din planul de acțiune;

               16.

               constată, din informațiile oferite de Întreprinderea comună, că au fost adoptate mai multe măsuri de punere în aplicare în cadrul proceselor sale operaționale pentru a preveni conflictele de interese; remarcă în special că fiecare persoană implicată în activitățile Întreprinderii comune trebuie să respecte norme obligatorii bine stabilite și aplicate cu strictețe; solicită Întreprinderii comune să elaboreze un plan de acțiune conținând măsuri și termene concrete pentru prevenirea conflictelor de interese și consolidarea transparenței și să îl pună la dispoziția autorității de descărcare de gestiune;

      Sistemele de control intern

               17.

               îndeamnă Întreprinderea comună să își finalizeze sistemele de control intern și de informare financiară; invită Întreprinderea comună în special să identifice și să documenteze elementele importante ale sistemului său de control intern, cum ar fi procedurile contabile și controalele legate de închiderea conturilor și de validarea și cuantificarea cheltuielilor operaționale;

               18.

               solicită, de asemenea, Întreprinderii comune, în special contabilului său, să oficializeze și să valideze la timp procesele de lucru subiacente, conform prevederilor din normele financiare; ia act de răspunsul Întreprinderii comune conform căruia validarea proceselor de lucru subiacente sistemului contabil a fost finalizată în iunie 2011; solicită Întreprinderii comune să ofere autorității de descărcare de gestiune explicații cu privire la această întârziere;

               19.

               ia act de constatarea Curții de Conturi conform căreia Întreprinderea comună are un nivel de organizare și practică în domeniul tehnologiilor informației adecvat dimensiunii și misiunii sale; subliniază totuși că s-au înregistrat întârzieri în oficializarea politicilor și procedurilor legate de ciclul de planificare și de monitorizare strategică din domeniul tehnologiilor informației, gestionarea riscurilor din acest domeniu, planul de asigurare a continuității activității și planul de redresare în caz de dezastru; îndeamnă Întreprinderea comună să elaboreze un plan de acțiune conținând măsuri și termene concrete pentru a accelera oficializarea politicilor și procedurilor din domeniile menționate și să prezinte autorității de descărcare de gestiune progresele realizate;

               20.

               subliniază că strategia de audit ex post a Întreprinderii comune a fost adoptată printr-o decizie a Consiliului de conducere la 14 decembrie 2010; îndeamnă Întreprinderea comună să aplice fără întârziere strategia prin efectuarea de controale la fața locului și audituri financiare în rândul participanților la activitățile de cercetare pe care le finanțează și să transmită autorității de descărcare de gestiune un raport anual elaborat de directorul său executiv în care să se prezinte concluziile auditurilor respective, recomandările emise și corecțiile financiare impuse;

      Auditul intern

               21.

               ia act de faptul că normele financiare ale Întreprinderii comune nu au fost încă modificate pentru a include dispoziția privind competența auditorului intern al Comisiei în ceea ce privește bugetul general în ansamblul său;

               22.

               observă totuși că Întreprinderea comună și Comisia au luat măsuri pentru a asigura o definire clară a rolului operațional ce revine Serviciului de Audit Intern al Comisiei (IAS) și, respectiv, a rolului operațional ce revine funcției de audit intern din cadrul Întreprinderii comune;

               23.

               ia act de observația Întreprinderii comune conform căreia necesitatea unei mai bune clarificări a rolului IAS în normele financiare ale Întreprinderii comune va fi evaluată după finalizarea revizuirii Regulamentului financiar cadru, care este în curs;

               24.

               remarcă, din RAA al Întreprinderii comune, că aceasta și-a creat o structură proprie de audit intern în noiembrie 2010;

               25.

               observă, din răspunsul Întreprinderii comune adresat Curții de Conturi, că rolul structurii de audit intern a Întreprinderii comune și cel al IAS au fost clarificate și oficializate prin aprobarea cartei de audit a IAS și a structurii de audit intern în martie 2011; ia act, de asemenea, de faptul că este în curs de pregătire un plan de audit strategic coordonat pentru perioada 2012-2014 pentru a asigura optimizarea efectelor auditurilor planificate și reducerea la minimum a suprapunerii activității de audit a IAS și a structurii de audit intern; solicită Întreprinderii comune să informeze autoritatea de descărcare de gestiune cu privire la pregătirea și aplicarea planului de audit strategic pentru perioada 2012-2014;

      Performanță

               26.

               ia act de faptul că, în temeiul articolului 11 alineatul (2) din Regulamentul (CE) nr. 73/2008 privind înființarea Întreprinderii comune, Comisia a contractat o evaluare care s-a concentrat pe calitatea, eficiența și contribuția Întreprinderii comune la realizarea obiectivelor stabilite;

               27.

               observă că evaluarea intermediară a identificat anumite deficiențe:

                           —

                           structurile interne de guvernanță nu funcționează optim încă;

                           —

                           lipsesc activitățile de comunicare proactivă;

                           —

                           potențialul de consultanță al mai multor părți interesate nu este fructificat la maximum;

                           —

                           absența unor indicatori-cheie de performanță care să fie definiți și utilizați de Întreprinderea comună riscă să antreneze lipsa de claritate a rezultatelor întregii inițiative;

                     ia act de faptul că evaluarea intermediară a fost încheiată în decembrie 2010, cu formularea a șapte recomandări; ia act de angajamentul Întreprinderii comune de a da curs concluziilor evaluării intermediare;

               28.

               solicită, prin urmare, Întreprinderii comune să comunice autorității de descărcare de gestiune măsurile luate pentru a da curs recomandărilor din evaluarea intermediară, precum și calendarul lor de punere în aplicare și să transmită periodic informații privind progresele realizate;

      Lipsa acordului de găzduire

               29.

               subliniază din nou faptul că Întreprinderea comună ar trebui să încheie fără întârziere un acord de găzduire cu Belgia referitor la spațiul de birouri, la privilegii și imunități, precum și la sprijinul de altă natură pe care Belgia urmează îl acorde Întreprinderii comune în conformitate cu Regulamentul (CE) nr. 73/2008;

      Observații orizontale privind întreprinderile comune

               30.

               subliniază că, până în prezent, Comisia a creat șapte întreprinderi comune în temeiul articolului 187 din Tratatul privind funcționarea Uniunii Europene; remarcă faptul că șase întreprinderi comune (IMI, ARTEMIS, ENIAC, CLEAN SKY, FCH și ITER-F4E) își desfășoară activitatea în domeniul cercetării, sub supravegherea DG RTD și a DG INFSO din cadrul Comisiei, iar o întreprindere comună este însărcinată cu dezvoltarea noului sistem de gestionare a traficului aerian (SESAR) și își desfășoară activitatea în domeniul transporturilor, sub supravegherea DG MOVE;

               31.

               ia act de faptul că resursele totale orientative considerate necesare pentru întreprinderile comune pe perioada existenței lor se ridică la 21 793 000 000 EUR;

               32.

               ia act de faptul că contribuția totală a Uniunii considerată necesară pentru întreprinderile comune pe perioada existenței lor se ridică la 11 489 000 000 EUR;

               33.

               remarcă faptul că, pentru exercițiul financiar 2010, contribuția totală a UE la bugetul întreprinderilor comune s-a ridicat la 505 000 000 EUR;

               34.

               solicită Comisiei să comunice anual autorității de descărcare de gestiune informații consolidate referitoare la fondurile totale atribuite anual fiecărei întreprinderi comune de la bugetul general al Uniunii, pentru a asigura transparență și claritate în utilizarea fondurilor Uniunii și pentru a redobândi încrederea contribuabililor europeni;

               35.

               salută inițiativa Întreprinderii comune ARTEMIS de a include în RAA informații privind monitorizarea și examinarea proiectelor în derulare; consideră că această practică ar trebui urmată și de celelalte întreprinderi comune;

               36.

               reamintește faptul că întreprinderile comune sunt parteneriate de tip public-privat și că, prin urmare, interesele publice se întrepătrund cu cele private; consideră că, în aceste condiții, nu ar trebui trecută cu vederea posibilitatea apariției unor conflicte de interese, care ar trebui tratate în mod adecvat; solicită deci întreprinderilor comune să informeze autoritatea de descărcare de gestiune cu privire la mecanismele de verificare existente în cadrul structurilor lor care le permit să gestioneze și să prevină în mod adecvat conflictele de interese;

               37.

               remarcă faptul că, cu excepția notabilă a Întreprinderii comune pentru ITER și pentru dezvoltarea energiei de fuziune, întreprinderile comune constituie structuri relativ mici și concentrate geografic; consideră, prin urmare, că acestea ar trebui să își pună resursele în comun ori de câte ori este posibil;

               38.

               solicită Curții de Conturi să transmită autorității de descărcare de gestiune informații privind modul în care s-a dat curs observațiilor pe care le-a făcut pentru fiecare dintre întreprinderile comune în raportul privind conturile anuale pentru exercițiul financiar 2011;

               39.

               invită Curtea de Conturi să prezinte Parlamentului, într-un termen rezonabil, un raport special privind valoarea adăugată a creării întreprinderilor comune în ceea ce privește eficiența realizării programelor demonstrative, de cercetare și de dezvoltare tehnologică ale Uniunii; solicită, de asemenea, ca raportul să includă o evaluare a eficacității creării întreprinderilor comune.

      (1)  JO C 368, 16.12.2011, p. 17.

      (2)  JO L 248, 16.9.2002, p. 1.

      (3)  JO L 30, 4.2.2008, p. 38.

      (4)  JO L 357, 31.12.2002, p. 72.


title: 2011/99/UE: Decizia Parlamentului European și a Consiliului din 3 februarie 2011 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea FEG/2010/012 NL/Noord Holland ICT, Țările de Jos)

text:
               15.2.2011

               RO

               Jurnalul Oficial al Uniunii Europene

               L 41/8

         DECIZIA PARLAMENTULUI EUROPEAN ȘI A CONSILIULUI
   din 3 februarie 2011
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea FEG/2010/012 NL/Noord Holland ICT, Țările de Jos)
   (2011/99/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial, generate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare a FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor concediați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               La 8 aprilie 2010, Țările de Jos au depus o cerere de mobilizare a FEG, în legătură cu concedierile din două întreprinderi încadrate în diviziunea 46 din NACE a doua revizuire („Vânzarea cu ridicata, cu excepția autovehiculelor și motocicletelor”) din regiunea NUTS II Noord Holland (NL32), și a completat cererea prin informații suplimentare transmise până la 5 august 2010. Această cerere îndeplinește condițiile pentru stabilirea contribuțiilor financiare, astfel cum acestea sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 2 557 135 EUR.

               (5)

               Prin urmare, FEG ar trebui mobilizat pentru a oferi o contribuție financiară ca răspuns la cererea depusă de Țările de Jos,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2010, se mobilizează Fondul european de ajustare la globalizare pentru alocarea sumei de 2 557 135 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 3 februarie 2011.

            Pentru Parlamentul European

            Președintele

         J. BUZEK

            Pentru Consiliu

            Președintele

         FELLEGI T.

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.